სექცია 1 – ზოგადი ინფორმაცია

|  |  |  |  |
| --- | --- | --- | --- |
| **საგრანტო კონკურსის ტიპი:** | მოთხოვნა საგრანტო განაცხადების წარდგენის შესახებ (RFA)  **აღწერილობა:** საგრანტო კონკურსი იმ აქტივობისათვის, რომელიც ხელს უწყობს USAID-ის ძლიერი სოფლის პროგრამის მიზნების შესრულებას | | |
| **საგრანტო კონკურსის ნომერი:** | RFA 011 | | |
| **საგრანტო კონკურსის მიზანი/დასახელება:** | ინოვაციებისა და ტექნოლოგიების გრანტი დარგობრივი ასოციაციების/სერვისის მიმწოდებლებისთვის ABL თემებში მცხოვრები ახალგაზრდების მხარდასაჭერად. | | |
| **`გრანტის გამცემი მხარე:** | CNFA  **დონორი**: აშშ-ის საერთაშორისო განვითარების სააგენტო (USAID)  USAID-ის ძლიერი სოფლის პროგრამის ფარგლებში | | |
| **გამოქვეყნების თარიღი** | 2025 წლის 15 იანვარი | | |
| **საკონტაქტო პირი** | სახელი და გვარი:  პოზიცია:  მისამართი:  ელ-ფოსტა: | | გიორგი ნიპარიშვილი  გრანტების მენეჯერი  საქართველო, ქ. თბილისი, კოსტავას ქ. 47  [grants@cnfageorgia.org](mailto:grants@cnfageorgia.org) |
| **შეკითხვები:** | **შეკითხვების გამოგზავნის ბოლო ვადა:** 2025 წლის 31 იანვარი, 17:00 საათი | | |
| **ინსტრუქციები: კითხვები წარმოდგენილი უნდა იყოს მხოლოდ წერილობით;** სატელეფონო ზარების საშუალებით დასმული შეკითხვები არ განიხილება. მხოლოდ CNFA-ის წერილობითი პასუხი ჩაითვლება ოფიციალურ პასუხად და გათვალისწინებული იქნება საგრანტო კონკურსისა და შემდგომი შეფასების პროცესში. CNFA-ს ან ან ნებისმიერი სხვა პირისგან მიღებული სიტყვიერი ინფორმაცია არ ჩაითვლება ოფიციალურ პასუხად. | | |
| **საინფორმაციო სესია:** | **საინფორმაციო სესიის თარიღი:** 2025 წლის 27 იანვარი, 14:00 საათი  USAID-ის ძლიერი სოფლის პროგრამის ოფისი  მისამართი: საქართველო, ქ თბილისი, კოსტავას ქ. N47  **მითითება:** საინფორმაციო სესიაზე დაინტერესებული განმცხადებლები შეძლებენ დასვან შეკითხვები და მიიღონ განმარტებები საგრანტო პროცედურისა და საგრანტო განაცხადის (მოცემულია დანართ A-ში) შევსების შესახებ | | |
| **განაცხადების წარდგენა** | **განაცხადების წარდგენის ბოლო ვადა:** 2025 წლის 14 თებერვალი, 17:00 საათი  მითითებული დროისა და თარიღის შემდეგ მიღებული განაცხადები ჩაითვლება დაგვიანებულად და მათი განხილვა მხოლოდ USAID-ის ძლიერი სოფლის პროგრამის დისკრეციული უფლების შესაბამისად მოხდება. | | |
| **განაცხადების წარდგენის ფორმა:** | ელ-ფოსტის საშუალებით [grants@cnfageorgia.org](mailto:grants@cnfageorgia.org) | |
| ე**ნა**: განაცხადები წარდგენილი უნდა იქნას ინგლისურ ან ქართულ ენაზე. | | |
| **მითითებები:** განაცხადები მიიღება მხოლოდ ამ მოთხოვნით გათვალისწინებულ ფორმატში. განმცხადებლებს დამატებით მოეთხოვებათ:   * მიუთითონ საგრანტო კონკურსის ნომერი ელ-ფოსტის სათაურის ველში * მოითხოვონ განაცხადის მიღების დადასტურება | | |
| **წარმოსადგენი დოკუმენტაცია:** | საგრანტო განაცხადის პაკეტი უნდა მოიცავდეს შემდეგ დოკუმენტებს:   * დანართი A - საგრანტო განაცხადის ფორმა * განახლებული (არაუგვიანეს 7 კალენდარული დღის) ამონაწერი სამეწარმეო რეესტრიდან ([www.napr.gov.ge](http://www.napr.gov.ge)). | | |
| **ვადები და პირობები:** | * განმცხადებლები აცნობიერებენ, რომ ამ საგრანტო კონკურსის ფარგლებში, განაცხადის წარდგენა არ წარმოადგენს გრანტის მინიჭების საფუძველს და არ აკისრებს რაიმე სახის ვალდებულებას CNFA-ს, USAID-ის ძლიერი სოფლის პროგრამას ან USAID-ს. * USAID არ არის ამ საგრანტო კონკურსის მხარე. ამ საგრანტო კონკურსთან დაკავშირებული ნებისმიერი კომუნიკაციისთვის გთხოვთ მიმართოთ CNFA-ს და არა USAID-ს. * CNFA არ აანაზღაურებს განაცხადისა მომზადებასა და წარდგენასთან დაკავშირებულ ხარჯებს. * CNFA იტოვებს უფლებას, უარი უთხრას ნებისმიერ განმცხადებელს და/ან გამოაქვეყნოს ამ საგრანტო კონკურსის შესწორება საგრანტო კონკურსის პირობების შეცვლის მიზნით განაცხადების მიღებამდე ან მის შემდეგ. * განმცხადებლებს წერილობით ეცნობებათ მათ განაცხადთან დაკავშირებული საბოლოო გადაწყვეტილების შესახებ. | | |
| **ენა:** | საგრანტო კონკურსთან დაკავშირებული პასუხები მიიღება ინგლისურ და/ან ქართულ ენაზე. | | |
| **დანართები:** | * დანართი A – საგრანტო განაცხადის ფორმა | | |

**ნაწილი 2 – საგრანტო პროგრამის აღწერა**

**2.1. შესავალი:** USAID-ის ძლიერი სოფლის პროგრამა (შემდგომში „პროგრამა“) წარმოადგენს აშშ-ის საერთაშორისო განვითარების სააგენტოს (USAID) 5-წლიან პროგრამას, რომელსაც ახორციელებს CNFA. CNFA არის საერთაშორისო ორგანიზაცია, რომელიც ახორციელებს სხვადასხვა სამეწარმეო, აგრობიზნესების კონკურენტუნარიანობისა და პროდუქტიულობის ინიციატივებს.

USAID-ის ძლიერი სოფლის პროგრამის უპირველესი მიზანია სამიზნე თემების გაძლიერება, რათა მათ შეძლონ ისარგებლონ ინკლუზიური და მდგრადი სოციალურ-ეკონომიკური განვითარებით, რომლის მიზანია სამიზნე თემში სამუშაო ადგილების შექმნა და შემოსავლების გაზრდა, მათ შორის, მიკრო, მცირე და საშუალო ზომის საწარმოების (MSME) შემოსავლების ზრდა, რაც მათ საშუალებას მისცემს გაუმკლავდნენ არსებულ ეკონომიკურ და სოციალურ გამოწვევებს.

**2.2. საგრანტო პროგრამის მიზანი:** აღნიშნული საგრანტო პროგრამის მიზანია შესაბამისი მიმართულების სექტორული ასოციაციისა თუბიზნეს მომსახურების პროვაიდერის გამოვლენა, რომელიც, თავის მხრივ, მოიწვევს ხელოვნური ინტელექტისა და ციფრულიპროგრამების მცოდნე და შესაბამისი გამოცდილების მქონე ციფრულ მომთაბარეებს (digital nomads), **მესტიისა და ყაზბეგის მუნიციპალიტეტებში** ადმინისტრაციულ გამყოფ ხაზთან მდებარე თემებში მცხოვრები ახალგაზრდებისთვის საგანმანათლებლო პროგრამის განხორციელების მიზნით.

აღნიშნული საგრანტო კონკურსი, Innovate ABL ინიციატივის ნაწილია, რომელიც მიზნად ისახავს ადმინისტრაციულ გამყოფ ხაზთან მდებარე მუნიციპალიტეტებსა და თემებში ინოვაციური ეკოსისტემის განვითარების ხელშეწყობას, ტექნოლოგიებისა და ციფრული ინსტრუმენტების დანერგვას. ადმინისტრაციულ გამყოფ ხაზთან მდებარე თემებში მცხოვრები ახალგაზრდებისთვის ხელოვნური ინტელექტისა და ციფრული უნარების განვითარებით, პროგრამა ხელს უწყობს აღნიშნული თემების მდგრადობას, რაც ბიზნესებს ეხმარება დანერგონ ინოვაციური მიდგომები, მოიძიონ დასაქმების ალტერნატიული შესაძლებლობები და შეინარჩუნონ კონკურენტუნარიანობა. ამასთან, აღნიშნული ინიციატივა ხელს შეუწყობს არა მხოლოდ პროგრამის სამინზე თემებში მცხოვრები ახალგაზრდებისთვის თანამედროვე ციფრული უნარების განვითარებას, არამედ საქართველოს პოზიციონირებას ციფრული მომთაბარეების ცენტრად.

**2.3. საგრანტო კონკურსის მიზანი:** გრანტის მიმღებმა უნდა გამოავლინოს 2-4 საერთაშორისო ციფრული მომთაბარე, რომლებიც **მესტიისა და ყაზბეგის მუნიციპალიტეტებში,** ადმინისტრაციულ გამყოფ ხაზთან მდებარე თემებში მცხოვრებ ახალგაზრდებს ჩაუტარებენ ტრენინგებსა და სემინარებს ხელოვნური ინტელექტის საკითხებზე. სანაცვლოდ, ციფრულ მომთაბარეებს შეეძლებათ იცხოვრონ ტურისტულად მიმზიდველ ადგილებში და გაეცნონ ადგილობრივ კულტურას. შერჩეული განმცხადებელი, აგრეთვე, პასუხისმგებელი იქნება იმ სტუდენტებისა და მოსწავლეების მობილიზაციაზე, რომლებიც დაინტერესებულნი არიან მეცნიერების, ტექნოლოგიის, ინჟინერიისა და მათემატიკის (STEM) დარგებით და აქვთ სურვილი, შეისწავლონ ინოვაციური ტექნოლოგიები.

**საგრანტო კონკურსის ფარგლებში დაგეგმილი ძირითადი აქტივობები:**

1. **ინსტრუქტორების (ციფრული მომთაბარეების) შერჩევა და პროგრამაში ჩართვა:**
   * ხელოვნური ინტელექტის ინსტრუმენტებისა და ტექნოლოგიების მიმართულებით შესაბამისი კვალიფიკაციის მქონე 2-4 ციფრული მომთაბარე პირის გამოვლენა და პროგრამაში ჩართვა; *(შერჩეულ ციფრულ მომთაბარეებს უნდა ჰქონდეთ ხელოვნური ინტელექტის/ციფრულ სფეროში სწავლებისა ან/და მონიტორინგის გამოცდილება)*
   * ინსტრუქტორების მგზავრობის ორგანიზება, ასევე, საცხოვრებლი პირობების, სამუშაო სივრცისა და კვების უზრუნველყოფა და ადგილობრივ ტურისტულ ღირსშესანიშნაობების გაცნობა
2. **მონაწილეთა შერჩევა:**
   * მესტიისა და ყაზბეგის მუნიციპალიტეტებში ადგილობრივ სკოლებსა და სათემო ორგანიზაციებთან თანამშრომლობით AI ტრენინგებში მონაწილეობის მსურველი მოსწავლეების გამოვლენა და შერჩევა.
   * ინკლუზიური შერჩევის პროცესის უზრუნველყოფა და მთავარი აქცენტის გაკეთება სტუდენტებზე, რომლებიც დაინტერესებულნი არიან ინოვაციებითა და ტექნოლოგიებით.
3. **AI ინსტრუმენტების საწავლო პროგრამის შემუშავება:**

* პირველ ეტაპზე, უნდა განისაზღვროს AI ინსტრუმენტების სასწავლო პროგრამის ძირითადი სტრუქტურა, შემდეგ ციფრულ მომთაბარეებთან ერთად უნდა შემუშავდეს ტრენინგის პროგრამა, რომელიც მორგებული იქნება ადმინისტრაციულ გამყოფ ხაზთან მდებარე თემებში მცხოვრები ახალგაზრდების ინტერესებსა და საჭიროებებზე.
  + სასწავლო პროგრამა უნდა მოიცავდეს (მაგრამ არა მხოლოდ) ძირითად AI კონცეფციას და პრაქტიკულ მასალებს, როგორიცაა:
    - **მანქანური სწავლების საფუძვლები:** AI-სა და მანქანური სწავლის ძირითადი პრინციპები,.
    - **AI-ს აპლიკაციები:** AI-ს გამოყენების მიმოხილვა სხვადასხვა ინდუსტრიაში (მაგ., ჯანდაცვა, სოფლის მეურნეობა, ფინანსები).
    - **AI ინსტრუმენტები მოსწავლეებისთვის:** პრაქტიკული ტრენინგი AI პლატფორმებზე, როგორიცაა Google Colab, TensorFlow, და OpenAI, აქცენტით საბაზისო კოდირებასა და მონაცემთა დამუშავებაზე.
    - **ეთიკა ხელოვნურ ინტელექტში:** AI-ს ეთიკური ასპექტების განხილვა, მათ შორის მიკერძოება, კონფიდენციალურობა და სოციალური ზეგავლენა.

1. **AI პრობლემების გადასაწყვეტად:** ქეისები და სავარჯიშოები, რომლებიც აჩვენებს, როგორ შეუძლია AI-ს რეალურ პრობლემებთან გამკლავება.
2. **ტრენინგების ეფექტიანობის უზრუნველყოფა:**
   * ციფრული მომთაბარეების მხარდაჭერა შემდეგ საკითხებში:
     + ჩაატარონ AI ტრენინგ სესიები ყაზბეგისა და მესტიის მუნიციპალიტეტის ახალგაზრდებისთვის, (იხილეთ დანართი B, სადაც მოცემულია სამიზნე თემების ნუსხა). თუმცა, მონაწილეთა 50%-მდე შეიძლება იყოს მესტიისა და ყაზბეგის მუნიციპალიტეტის სხვა თემებიდანაც. სესიები შეიძლება ჩატარდეს პირისპირ ან ჰიბრიდული ფორმატით, საჭიროების შემთხვევაში.
     + უზრუნველყონ, რომ ტრენინგი იყოს ინტერაქტიული და შეესაბამებოდეს სტუდენტების ცოდნის დონეს.
     + შეიტანონ პრაქტიკული სავარჯიშოები და პროექტები, რომლითაც სტუდენტები შეძლებენ შესწავლილი მასალის უკეთ გააზრებას.
3. **მონიტორინგი და შეფასება:**
   * გრანტის მიმღებ(ებ)მა რეგულარული ანგარიშების მეშვეობით უნდა აკონტროლონ ტრენინგების პროგრესი, სტუდენტების ჩართულობა და ინსტრუქტორების შეფასებები.
   * შეაფასონ ტრენინგის გავლენა სტუდენტების უნარების განვითარებაზე და წარმოადგინონ რეკომენდაციები შემდგომი გაუმჯობესებისთვის.

CNFA-გეგმავს გრანტების მინიჭებას შემდეგი პირობებით:

|  |  |
| --- | --- |
| **საგრანტო დაფინანსების მაქსიმალური ოდენობა:** | არაუმეტეს $20,000-სა (ორ ლოკაციაზე: ყაზბეგისა და მესტიის მუნიციპალიტეტებში). შესაძლებელია, CNFA-მ განიხილოს საგრანტო განაცხადები ცალკეულ ლოკაციებზეც, თოთოეული არაუმეტეს $10,000-სა. |
| **საგრანტო პროექტის ხანგრძლივობა:** | მაქსიმუმ ექვსი თვე |
| **მინიმალური თანამონაწილეობა:** | პროექტის ჯამური ღირებულების არანაკლებ 20%-სა. თანამონაწილეობა უნდა იყოს ფულადი ან არაფულადი სახით. |
| **სამიზნე გეოგრაფიული არეალი:** | * მესტიის მუნიციპალიტეტი (სამიზნე თემები: იდლიანი, ჭუბერი, ხაიში) * ყაზბეგის მუნიციპალიტეტი (სამიზნე თემები: კობი, გუდაური) |
| **გრანტის მიმღები უფლებამოსილი პირები:** | კერძო და არასამეწარმეო ორგანიზაციები (მათ შორის ააიპ, შპს, სააქციო საზოგადოება, კოოპერატივი, ინდივიდუალური მეწარმე და ა.შ.) |

**2.4. საგრანტო მექანიზმი:** CNFA გეგმავს, გასცეს ფიქსირებული თანხის გრანტები კვალიფიციურ განმცხადებლებზე, თუმცა, USAID-ის ძლიერი სოფლის პროგრამის შეფასების, ადგილზე ვიზიტის ან გრანტის გაცემის წინასწარი შეფასების ეტაპზე, CNFA-მ შესაძლებელია მიიღოს გადაწყვეტილება სხვა სახის საგრანტო მექანიზმის გამოყენების შესახებ, იმ განმცხადებლების შემთხვევაში, რომელთაც ნაკლები ორგანიზაციული შესაძლებლობა და გამოცდილება აქვთ.

* **ფიქსირებული თანხის გრანტი:** მიზნად ისახავს გრანტის მიმღების ადმინისტრაციული საქმიანობის ვალდებულებისა და დოკუმენტაციის წარმოების მოთხოვნების შემცირებას. აღნიშნული საგრანტო მექანიზმი გულისხმობს ეტაპობრივ გადახდას წინასწარ განსაზღვრული ეტაპების შესრულების სტატუსზე დაყრდნობით. ხელმისაწვდომი უნდა იყოს ხარჯების და ფასების შესახებ საკმარისი მონაცემები გრანტის ღირებულების დასადგენად. დაუშვებელია უძრავი ქონების შეძენა (როგორიცაა მიწა, მიწის კეთილმოწყობა, ნაგებობები, და მათი თანხმხლები აქსესუარები - მოძრავი ტექნიკისა და აღჭურვილობის გარდა)

**ნაწილი 3 – განმცხადებლის საკვალიფიკაციო მოთხოვნები**

**3.1. საკვალიფიკაციო მოთხოვნები:** საგრანტო დაფინანსების მისაღებად კანდიდატები უნდა აკმაყოფილებდნენ შემდეგ მოთხოვნებს:

|  |  |
| --- | --- |
| **კატეგორია** | **მოთხოვნები** |
| ადმინისტრაციული | * წარადგინოს განაცხადი ყველა დანართით, ნაწილ 1-ში მოთხოვნილი ფორმატის მიხედვით. * უნდა წარმოადგენდეს კომერციულ ან არაკომერციულ სუბიექტს, რეგისტრირებულს რომელიმე შემდეგი ფორმით: ააიპ, შპს, სს, კოოპერატივი, ინდივიდუალური მეწარმე და ა. შ. * იყოს ოფიციალურად რეგისტრირებული ქართული კანონმდებლობის შესაბამისად * წარმოადგინოს ორგანიზაციის რეგისტრაციის დოკუმენტი, როგორც საგრანტო დაფინანსების მოპოვების წინაპირობა. |
| პროგრამული | * პროექტი განხორციელდეს 2.3 ნაწილში მითითებულ გეოგრაფიულ არეალში * განმცხადებლის მიერ შემოთავაზებული აქტივობები უნდა შეესაბამებოდეს პროექტის ამოცანებს და საგრანტო პროგრამის მიზანს * გავლენა იქონიოს ბენეფიციარების მნიშვნელოვან რაოდენობაზე * წარუდგინოს CNFA-ს გრანტთან დაკავშირებული ინფორმაცია. |
| ფინანსური | * დააკმაყოფილოს 2.3 ნაწილში განსაზღვრული მინიმალური თანამონაწილეობის მოთხოვნები * დაიცვას საქართველოს ბუღალტრული აღრიცხვის სტანდარტები * მოთხოვნისამებრ, მზად იყოს დამოუკიდებელი ფინანსური აუდიტისთვის * აწარმოოს ბიზნესის, ფინანსური და ტექნიკური აღრიცხვიანობა |
| მოთხოვნებთან შესაბამისობა | * დაიცვას ბიზნესის ეთიკის უმაღლესი სტანდარტები, მათ შორის, საქმიანი ოპერაციებისა და აღრიცხვიანობის გამჭვირვალობა. * წარმატებით გადალახოს ადგილზე ვიზიტისა და გრანტის გაცემის წინასწარი შეფასების ეტაპები. * დაეთანხმოს და ხელი მოაწეროს შესაბამის მოწმობებს, რომელიც მოიცავს, თუმცა არ შემოიფარგლება ლობირების, ტერორიზმის დაფინანსების, ნარკოტიკებით ვაჭრობის ხელშეწყობის აკრძალვის შესახებ მოწმობით და ა.შ. * იყოს უფლებამოსილი, მიიღოს აშშ მთავრობის მიერ გამოყოფილი თანხა და არ იყოს აკრძალული, შეჩერებული ან მასზე არ იყოს შემოთავაზებული ასეთი შეზღუდვა აშშ-ის რომელიმე სკრინინგის მონაცემთა ბაზაში. * შეფასების ეტაპზე დააგროვოს მინიმუმ 70 ქულა, შემდგომი განხილვისთვის * წარადგინოს ყველა სავალდებულო დოკუმენტი საგრანტო კონკურსის ვადის ამოწურვამდე |

**3.2. არაუფლებამოსილი განმცხადებლები:** შემდეგი სუბიექტების მიერ წარმოდგენილი განაცხადი არ განიხილება:

* საჯარო და სამთავრობო დაწესებულებები;
* ორგანიზაცია, რომელსაც აქვს ინტერესთა კონფლიქტი CNFA–ის, USAID–ის ან პროგრამის განმახორციელებელი პარტნიორის თანამშრომელთან;
* ორგანიზაცია, რომლის რომელიმე თანამშრომლის ოჯახის წევრი (მეუღლე, შვილი, მშობელი, და ან ძმა) არის CNFA–ის, USAID–ის ან პროგრამის განმახორციელებელი პარტნიორის თანამშრომელი;
* სუბიექტები, რომლებიც ფიგურირებენ აშშ–ის სახელმწიფო დეპარტამენტის ხაზინის უცხოური აქტივების კონტროლის განყოფილების (OFAC) სიაში; განსაკუთრებული კატეგორიის მოქალაქეთა (SDN) და დაბლოკილ პირთა სიაში, გაეროს უშიშროების საბჭოს კონსოლიდირებულ სიაში ან გრანტის მინიჭების მართვის სისტემაში (SAM)
* ორგანიზაციები ან მათი წევრები, რომლებიც ეწევიან ადამიანთა ტრეფიკინგთან დაკავშირებულ ნებისმიერ საქმიანობას;
* ორგანიზაციები ან მათი წევრები, რომლებიც რაიმე სახით თანამშრომლობენ ან აწვდიან რესურსებს ტერორიზმთან ასოცირებულ პირებს ან ორგანიზაციებს;
* ორგანიზაციები, რომელთა საქმიანობა არის აკრძალული, შეჩერებული ან სხვა სახით არ არის უფლებამოსილი, მიიღოს აშშ მთავრობის მიერ გამოყოფილი თანხა.

**3.3. დაუშვებელი ხარჯები:** განმცხადებელს არ შეუძლია საგრანტო დაფინანსების გამოყენება შემდეგი ხარჯების გასაწევად:

* კერძო და საზეიმო ღონისძიებების, წვეულებების და წარმომადგენლობითი ხარჯები;
* შესყიდვები ან აქტივობები, რომლებიც არ ემსახურება საგრანტო მიზნის მიღწევას, მათ შორის, განმცხადებლის სათაო ოფისის ხარჯები, რომელიც პირდაპირ არ არის დაკავშირებული წარმოდგენილ საგრანტო პროექტთან.
* მოგება
* წინა ვალდებულებები ან/და დაუფარავი ვალები;
* ჯარიმები და/ან საურავები;
* ფულადი შემოწირულობები;
* არაპირდაპირი ხარჯები, რომლებიც მოიცავს (მაგრამ არ შემოიფარგლება) ზედნადებ ხარჯებს და დამატებით ანაზღაურებას, გარდა იმ შემთხვევისა, თუ არსებობს დოკუმენტირებული დასაბუთება აუდიტის დასკვნის ან USAID-ის მიერ გამოცემული NICRA-ს სახით[[1]](#footnote-2)
* სხვა არანებადართული ხარჯები, რომლებიც განსაზღვრულია შესაბამის ხარჯების პრინციპებში[[2]](#footnote-3)
* მიუხედავად იმისა, რომ ქვემოთ მოცემული ხარჯები არ შედის დაუშვებელი ხარჯების კატეგორიაში, პროგრამა მოუწოდებს გრანტის მიმღებს, რომ არ შეიტანონ მსგავსი ხარჯები პროექტის ბიუჯეტში, თუ მათი დაფინანსება არ წარმოადგენს პროექტის მიზნების მიღწევისთვის განსაკუთრებულ აუცილებლობას. ესენია: სასოფლო-სამეურნეო მასალები, საავტომობილო საშუალებები, ფარმაცევტული საშუალებები, პესტიციდები, მეორადი დანადგარები ან სასუქები. აღნიშნული საქონლის შესყიდვა საჭიროებს დამატებით ნებართვას USAID-ისგან, რომელიც შესყიდვამდე უნდა იქნას მიღებული.
* აკრძალული საქონლის შესყიდვა, რომელსაც მიეკუთვნება (მაგრამ არ შემოიფარგლება), სამხედრო აღჭურვილობა, სათვალთვალო მოწყობილობა, პოლიციისა და სამართალდამცავი ორგანოების აღჭურვილობა, აბორტისთვის განკუთვნილი ხელსაწყოები და მომსახურება, ამინდზე ზემოქმედების მოწყობილობები, ფუფუნების საგნები და აზარტული თამაშების აღჭურვილობა.
* მშენებლობა, რაც მოიცავს შენობა-ნაგებობების ან სხვა უძრავი ქონების მშენებლობას, რეკონსტრუქციას ან რემონტს, მათ შორის, გარემონტებას, გადაკეთებასა და განახლებას[[3]](#footnote-4). მშენებლობა მოიცავს, შეზღუდვის გარეშე, გზების, ელექტროსადგურების, შენობების, ხიდების, წყლის გამწმენდი ნაგებობების და ვერტიკალური სტრუქტურების აშენებას. არ მოიცავს წინასწარ მზა კონსტრუქციისა და ჰუმანიტარული ნაგებობების მონტაჟსა და დემონტაჟს, რომლებიც შექმნილია და აშენებულია მარტივად გადასაადგილებელი, ასაწყობი, დასაშლელი, შესანახი და ხელახლა გამოყენებადი შენობების (მაგ., გადასატანი შენობა), თუ მათი მონტაჟი და დემონტაჟი არ საჭიროებს სპეციალური პლატფორმის მომზადებას, რომელიც შედის მშენებლობის განმარტებაში.

**ნაწილი 4 – განაცხადების შეფასება**

**4.1. შეფასების კრიტერიუმები:** აღნიშნულ საგრანტო კონკურსში წარმოდგენილი განაცხადების შეფასება მოხდება შემდეგი კრიტერიუმების მიხედვით:

|  |  |
| --- | --- |
| **შეფასების კრიტერიუმი/აღწერა** | **ქულა** |
| **ინსტრუქტორების (ციფრული მომთაბარეების) და მონაწილეთა შერჩევა** | **30** |
| *ინსტრუქტორების/ციფრული მომთაბარეების შერჩევა*  განაცხადში ნაჩვენებია, როგორ გეგმავს განმცხადებელი ხელოვნური ინტელექტის მომთაბარეების მოძიებას, რომელ პლატფორმასა და ქსელს გამოიყენებს ამისთვის. მაღალი ქულა მიენიჭებათ განმცხადებლებს, რომელთაც უკვე აქვთ წვდომა საერთაშორისო ექსპერტთა ბაზაზე ან ქსელზე ან თანამშრომლობს საერთაშორისო ციფრულ სააგენტოებსა და პლატფორმებთან, რომლებიც სპეციალიზდებიან ხელოვნური ინტელექტის ექსპერტებისა და ციფრული მომთაბარეების მოძიებაზე.  განაცხადში ნათლადაა დასაბუთებული მეთოდოლოგია, რომლითაც განცხადებელი გეგმავს კვალიფიციური ინსტრუქტორის მოძიებას, შერჩევას და პროგრამაში ჩართვას, მათ შორის მოცემულია მათი პედაგოგიური და მენტორული გამოცდილების შეფასების გეგმა. | 20 |
| *მონაწილეთა შერჩევა*  განაცხადში ნათლადაა მოცემული, რა მეთოდოლოგიით გეგმავს განმცხადებელი ადმინისტაციული გამყოფი ხაზის მიმდებარე თემებში მცხოვრები ახალგაზრდების შერჩევას და მათ ჩართვას სწავლების პროცესში. | 10 |
| **გამოცდილება და ორგანიზაციული შესაძლებლობები** | **20** |
| მაღალი ქულით შეფასდებიან ორგანიზაციები, რომელთაც აქვთ მსგავსი პროგრამების წარმატებით განხორციელების გამოცდილება. ამასთან, განაცხადში მოყვანილია ხელოვნური ინტელექტის ინსტრუმენტებთან, ციფრული უნარების განვითარების ან ტექნოლოგიებთან დაკავშირებული საგანმანათლებლო აქტივობების დამადასტურებელი მაგალითები.  განცხადებელს წარმოდგენილი აქვს წინა პროექტების, თანამშრომლობისა და მიღწეული შედეგების შესახებ დეტალური ინფორმაცია | 20 |
| **ტექნიკური გუნდი და ხელოვნური ინტელექტის ინსტრუმენტების სასწავლო პროგრამის ერთობლივად შემუშავების შესაძლებლობა** | **20** |
| განმცხადებელი უზრუნველყოფს პროგრამაში თავისი კვალიფიციური ტექნიკური გუნდის ჩართულობას, რომელიც ციფრულ მომთაბარეებთან ერთად იმუშავებს აუდიტორიაზე მორგებული AI-ის სასწავლო პროგრამის შესაქმნელად.,. უპირატესობა მიენიჭებათ იმ განმცხადებლებს, რომელთაც შეუძლიათ დაეხმარონ AI ინსტრუქტორს ინტერაქტიული სავარჯიშოების, ქეისების და პრაქტიკული პროექტების შემუშავებაში, რათა სტუდენტებმა მიიღონ როგორც თეორიული ცოდნა, ასევე შეიძინონ პრაქტიკული AI უნარები. | 20 |
| **ტრენინგის გეგმის შეუფერხებელი განხორციელების უზრუნველყოფა** | **15** |
| განაცხადში წარმოდგენილია ტრენინგის დეტალური გეგმა, რომელიც მოიცავს ჯამურ საათებს, სესიის ხანგრძლივობას, ტრენინგების სიხშირეს კვირაში და სწავლების მეთოდოლოგიას (პირისპირს თუ ჰიბრიდულს). უფრო მაღალი ქულით შეფასდება განმცხადებელი, რომლის მიერ წარმოდგენილი გეგმა მოიცავს ინტერაქტიულ მეთოდებს, როგორიცაა პრაქტიკული სავარჯიშოები და პროექტები, რაც უზრუნველყოფს, რომ სტუდენტებმა უფრო ეფექტურად გამოიყენონ AI-სთან დაკავშირებული მიღებული ცოდნა. | 15 |
| **მონიტორინგი და შეფასება** | **15** |
| განმცხადებელს წარმოდგენილი აქვს ტრენინგების მონიტორინგისა და შეფასების დეტალური გეგმა. უფრო მაღალი ქულით შეფასდება განმცხადებელი, რომელსაც ნათლად აქვს აღწერილი მოსწავლეების ჩართულობის, სწავლების მონიტორინგისა და ინსტრუქტორისგან მიღებული უკუკავშირის შეგროვების მეთოდოლოგია. | 15 |
| **სულ**: | **100** |

**4.2. შეფასება და წინასწარი შერჩევა:**

USAID-ის ძლიერ სოფლის პროგრამის საგრანტო კომისიის წევრები შეაფასებენ განაცხადებს ზემოთ მოცემული შერჩევის კრიტერიუმების მიხედვით. განმცხადებლებს წერილობით ეცნობებათ შეფასების შედეგების შესახებ.

თუ განაცხადი გადავა შემდეგ ეტაპზე და განიხილება წინასწარი შერჩევის ფაზაზე, CNFA განმცხადებელს დაუკავშირდება შემდგომი განხილვებისთვის. თავდაპირველი შერჩევის შემდგომ, განაცხადის უფრო ღრმა და დეტალურ განხილვის გადაწყვეტილება **არ** წარმოადგენს დაფინანსების გაცემის შესახებ საბოლოო გადაწყვეტილებას. ეს არის მხოლოდ თანამშრომლობისგაგრძელების სურვილი, უფრო ეფექტური საგრანტო პროექტის შესამუშავებლად.

* თუ USAID-ის ძლიერი სოფლის პროგრამა განხილვის შემდგომ გადაწყვეტს, რომ ვერ მოხერხდება ეფექტური საინვესტიციო წინადადების შემუშავება, CNFA აცნობებს განმცხადებელს, რომ პროგრამა აღარაა დაინტერესებული საგრანტო განაცხადისთვის შემდგომი მსვლელობის მიცემით.
* თუ განხილვების შედეგად, შესაძლებელი გახდება პერსპექტიული წინადადების და კონცეფციის შემუშავება, CNFA აცნობებს განმცხადებელს ამ გადაწყვეტილების შესახებ. წინასწარ შერჩეულ განმცხადებლებს მოეთხოვებათ გაიარონ წინასწარი შეფასების ეტაპი, რომელიც შესაძლოა მოიცავდეს, თუმცა არ შემოიფარგლებოდეს შემდეგით:
  + **წინასწარი შეფასება**: განმცხადებლის ოპერაციული, ადმინისტრაციული, ფინანსური, და მმართველობითი ასპექტების შეფასება.
  + **ადგილზე ვიზიტი:** ადგილზე ვიზიტი და განაცხადში მოცემული ინფორმაციის გადამოწმება.
  + **შემოწმება (Vetting)**: ვეტინგის პროცედურის შედეგად, პროგრამა დარწმუნდება, რომ განმცხადებელზე და მის ძირითად თანამშრომლებზე არ ვრცელდება აკრძალვა დაფინანსების მიღებაზე.

თუ განაცხადის წინასწარი შეფასება არ გამოავლენს მნიშვნელოვან ხელისშემშლელ ფაქტორებს, CNFA შეიმუშავებს საჭირო ინსტრუქციებს, ტექნიკურ მოთხოვნებს და დაიწყებს გრანტის მინიჭების პროცესს.

**ნაწილი 5 – უფლებამოსილება და მარეგულირებელი დებულებები**

USAID-ის ძლიერი სოფლის პროგრამის მიერ ყველა გრანტი გაიცემა აშშ-ის საერთაშორისო ურთიერთობების აქტისა და USAID-ის წინასწარი განკარგულების სისტემის (ADS) 303-ე თავის, „გრანტები და თანამშრომლობის ხელშეკრულებები არასამთავრობო ორგანიზაციებისთვის“ შესაბამისად. CNFA-ს მიერ გრანტების ადმინისტრირება მოხდება USAID-ის სავალდებულო სტანდარტული დებულებების, ასევე, USAID-ის ძლიერი სოფლის პროგრამის საგრანტო პროცედურების შესაბამისად.

USAID-ის ძლიერი სოფლის პროგრამა ვალდებულია, უზრუნველყოს გრანტის მიმღები ყველა განმცხადებლის შესაბამისობა ამ რეგულაციების მოთხოვნებთნ. USAID ინარჩუნებს უფლებას, ნებისმიერ დროს, მთლიანად ან ნაწილობრივ, შეწყვიტოს USAID-ის ძლიერი სოფლის პროგრამის გრანტების გაცემის უფლებამოსილებები ან ნებისმიერი მიმდინარე გრანტი.

1. იხ. [2 CFR 200.414(f)](https://www.ecfr.gov/current/title-2/subtitle-A/chapter-II/part-200/subpart-E/subject-group-ECFRd93f2a98b1f6455/section-200.414) [↑](#footnote-ref-2)
2. არაკომერციული ორგანიზაციებისთვის, იხ. [2 CFR 200 Subpart E](https://www.ecfr.gov/current/title-2/subtitle-A/chapter-II/part-200/subpart-E); კომერციული ორგანიზაციებისთვის იხ. [FAR 31.2](https://www.acquisition.gov/far/subpart-31.2) [↑](#footnote-ref-3)
3. გაუმჯობესება, რეკონსტრუქცია, რემონტი და კეთილმოწყობა გულისხმობს არსებული შენობა-ნაგებობის გადაკეთებასა და გაუმჯობესებას, რაც შესაძლებლობას იძლევა, მოხდეს უძრავი ქონების ფუნქციონირების გაგრძელება ან გაუმჯობესება ან მისი სხვა მიზნით ან ფუნქციით გამოყენება. გაუმჯობესება გულისხმობს ძირიტადი მექნიკური, ელექტრო ან სხვა სისტემის ფუნქციონირების გაუმჯობესებას. აღნიშნული არ მოიცავს არასტრუქტურულ, კოსმეტიკურ სამუშაოებს. [↑](#footnote-ref-4)